NaiveNeuron/SloPal huggingface dataset:
Ľ. Kaník, minister práce, sociálnych vecí a rodiny SR: (2002-12-12):
Takže návrh obsahuje návrh na odvolanie pána Petra Magvašiho, Borisa Sopiru, Michala Szaba a Rudolfa Koronthályho. Piateho člena Správnej rady Rudolfa Štefanoviča odvolala Národná rada svojím uznesením z 2. júla 2002 a nezvolila vtedy nového člena. Funkčné obdobie dvoch členov Správnej rady, pani Ing. Czuczorovej a Ing. Puhu, trvá do roku 2005 a rezorty, ktoré ich nominovali, v tomto prípade konkrétne rezort ministerstva financií, naďalej požaduje, aby títo zástupcovia reprezentovali tento rezort aj naďalej. Preto tu nedochádza ani k odvolaniu, ani k vymenúvaniu. Za nových členov Správnej rady Sociálnej poisťovne navrhujem zvoliť Ľudovíta Kaníka, Michala Horvátha, štátneho tajomníka ministerstva práce a sociálnych vecí, Ivana Švejnu, generálneho riaditeľa sekcie sociálneho poistenia ministerstva práce a sociálnych vecí, Vladimíra Tvarošku, štátneho tajomníka ministerstva financií, Michala Ondrejčáka, zástupcu rezortu dopravy. Ďakujem. Z. Martináková, podpredsedníčka NR SR: Ďakujem, pán minister. Prosím poverenú členku Výboru Národnej rady pre sociálne veci a bývanie poslankyňu Kláru Sárközy, aby informovala Národnú radu o prerokovaní návrhu vo výbore.
Šefčík, Marek, poslanec NR SR (2023-01-26):
Ďakujem pekne za slovo. Tak vypočuli sme si znôšku bludov a demagógie a na to jednotlivo reagovať, to by bolo na knihu možno. Tak vyberiem si aspoň niektoré z tých vecí. Vy ste tam posplietali všeličo možné. Napríklad aj to, že my ťaháme Slovensko do vojny proti Rusku. Vy sa počúvate, pán Blaha, alebo prepáčte, súdruh Blaha? Vy sa počúvate? Však vy ste skandovali: nikdy proti Rusku . Vy ste skandovali spolu s Ficom: Rusko nikdy nenapadne svojho slovanského brata asi deň alebo dva predtým, jak sa to skutočne stalo. Pán Blaha, sorry, mýlim sa, súdruh Blaha, vy ste fakt presvedčený o tom, že Ukrajinci zavolali Rusov na svoje územie, aby ich napadli? To čo je za demagógiu?! A k tomu, že aký vy máte výtlak a Matovič nemá a tak ďalej. Veď vás tu počúval jeden smerák s dlaň, s hlavou v dlaniach, plus Blanár, ktorý to musel viesť. A z HLAS-u tu nebol nikto a potom prišiel jeden. Keď končil, keď vlastne začínal svoju púť ružový SMER, teda HLAS, tak povedali, že ku nim má dvere každý zo SMER-u otvorené. A keď sa Pellegriniho opýtali, že či aj Blaha, tak povedal s úsmevom, tak niečo v tom zmysle, že to zas nie. Vlastní vás poznajú. Vlastní vás nechcú, vedia akí ste. Čo ste vy za demagóg. Ďakujem.
Viskupič, Jozef, poslanec NR SR (2011-06-01):
Ďakujem. Martin, ja sa teraz spýtam jednu vec. Som, teda, potešený, že vítaš to, že budeme alebo teda že sme predložili a otvárame týmto tému na diskusiu. Skôr by som aj ja privítal, keď po referende, kde vy ste prišli s touto témou, zníženiu počtu poslancov, dokonca ste ju kvantifikovali, a vtedy som nepočul o tom, že by ste sa zamýšľali nad nejakým mechanizmom a ústavnoprávnou čistotou. Máme máj 2011 a od referenda je dosť dlhá doba na to, aby ste túto tému otvorili. Preto ja vítam, že ty vítaš, že tú tému predkladáme, a dúfam, že nebudeme tu sledovať možno už teraz alebo o pol roka, keď s tou témou budeme nútení prísť znova, ironické úsmevy cez celú poslaneckú sálu nad témou, ktorá profilovala v určitom momente aj vás. Ďakujem.
Hlina, Alojz, poslanec NR SR (2024-06-26):
Ďakujem pekne. Mne je ľúto, že som nestihol sa prihlásiť do rozpravy, lebo som mal niečo na vybavenie, ja som sa pripravoval na iný zákon, o krajinnom plánovaní, všetko sa tu mení zo dňa na deň, z hodiny na hodinu (povedané so smiechom), človek stráca prehľad, nuž tak len asi takto. A kolegyňa veľmi dobre podotkla, že vlastne sa nám, že to je galérka, hej? Viete, galérka, to je slangový výraz na nejakú, a my máme naozaj, že, na úrovni podpredsedov to je galérka s výnimkou toho Šimečku mladého. No tak to naozaj, že, pán Šimečka, najvyšší čas niečo ukradnúť (povedané so smiechom), lebo vás stade vystrnadia, no. Viete, krásne to sadlo. Všetci traja, všetci traja sú naozaj cnostní muži v cnostnej slovenskej politike. Ten príklad je desivý, čo z toho, čo z toho vyplýva, a neviem, čo s tým mienia ďalej robiť. Ja ináč, prísne vzaté, trošku tomu rozumiem, prečo tú nomináciu pána Gašpara dali a ono je to zvykom v takých tých všelijakých mafiánskych zoskupeniach to je odmena. Viete, to je za odmenu. Pán Gašpar tam bol rok, rok vydržal. Rok nepovedal a asi to nebolo vždycky jednoduché a to je vec, ktorú, za ktorú sa odmeňuje, hej, to treba jasne povedať. A možno skončím len s drobnou poznámkou na záver. Včera som tu zožal takú búrku, že som si dovolil spomenúť manželku pána Gašpara, aj pán Richter, že ste sa niekde zavzdušňovali, že čo som si to vôbec dovolil. Viete, na mňa si niekto dovolil za štátne peniaze moju dcéru sťahovať fotky, a že kde chodí do školy a pomaly aké máme autá a neviem čo, za jeho, za jeho prezidentovania. To si dovolil na mňa. A ja som si dovolil len spomenúť v kontexte koncentrácie bezpečnostných zložiek v rodinných rukách. A ja som jeho manželku nespomenul, prečo som chcel spomenúť manželku, ja som ju spomenul preto, lebo som nemal vygúgleného pána Gašpara, že či má aj druhého syna, možno by som spomenul jeho. Ja som len logicky predpokladal, že keď má syna, tak má aj manželku. Preto som ho spomenul, pre nič iné, pre nič viac.
Šeliga, Juraj, podpredseda NR SR (2020-11-04):
Ďakujem pekne. Pán poslanec Osuský, procedurálny návrh? Nech sa páči.
Grendel, Gábor, podpredseda NR SR (2022-05-10):
Vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca? (Reakcia spravodajcu.) Čiže, hlasovanie dnes o jedenástej. Áno, ďakujem pekne. Panie poslankyne, páni poslanci, podľa schváleného programu pristúpime k rokovaniu o návrhu poslanca Národnej rady Slovenskej republiky Miroslava Kollára na odvolanie poslanca Mariána Kéryho z funkcie predsedu Zahraničného výboru Národnej rady Slovenskej republiky . Návrh je uverejnený ako tlač 999. Teraz prosím pána poslanca, prosím pána poslanca Miroslava Kollára, aby návrh uviedol.
Pčolinský, Peter, podpredseda NR SR (2023-03-16):
Ďakujem pekne. Blok otázok na predsedu vlády končí.
Jarjabek, Dušan, poslanec NR SR (2014-07-02):
Ďakujem veľmi pekne, pán predsedajúci. No, dámy a páni, mala by to byť vysoko špecificky odborná debata, preto sa dopredu ospravedlňujem, že vystupujem, ale už nedá mi nevystúpiť, preto, lebo už som tu počul toľko kadejakých demagógií a ideologických nezmyslov k tomuto návrhu zákona, že naozaj nedá mi nepovedať úplne čosi iného. Viete v prvom rade je tu nejaká celospoločenská objednávka na zákon o vode. Na tom by sme sa asi mali dohodnúť všetci, skutočne je. Po druhé, toto je prvé čítanie v rámci tohto zákona a po skúsenostiach so všetkými zákonmi v tomto parlamente som presvedčený, že v druhom čítaní príde nesmierne veľa pozmeňujúcich návrhov a tá debata bude určite odborná, no ak nebude taká, tak je to naša smola, ak bude taká, ako je táto, no tak máme všetci smolu a budeme len otrávení všetci a pozerať sa na to, že kto ešte vymyslí nejakého iného panáčika vo farebnom oblečení. Ale proste toto tu sa jednoducho nehodí, hej. Farební panáčikovia tu v tejto chvíli nemajú čo hľadať. Je to naozaj vysoko odborná debata, mala by takou byť aj z jednej aj z druhej strany (výbory, druhé čítanie). Potom, viete, pre na druhej strane nikto sa nesmie čudovať, ak existuje Ústav pamäti národa, je tu aj nejaká pamäť tohto parlamentu. A o tom, že sa spomína privatizácia niektorých konkrétnych ľudí, byť pán Novotný, ktorý vtedy veľmi vystupoval natvrdo za privatizáciu, zdôvodňoval všetko možné o SPP po banky a tak ďalej a tak ďalej, ja o tom nechcem hovoriť. Proste tej demagógie je tu strašne veľa. Vydržme do toho druhého čítania. Určite v druhom čítaní sa budeme baviť o úplne inom zákone, aký vlastne sa predkladá teraz. Ja som o tom presvedčený, preto, lebo taká skúsenosť tohto parlamentu je. Ďakujem za pozornosť.
B. Bugár, podpredseda NR SR: (2005-02-04):
(Hlasovanie.) Prítomných 139, za 108, proti 18, zdržali sa hlasovania 12, nehlasoval 1. Konštatujem, že sme schválili vládny návrh zákona o politických stranách a politických hnutiach s prijatými pozmeňujúcimi a doplňujúcimi návrhmi. Pristúpime teraz k hlasovaniu o vládnom návrhu zákona, ktorým sa mení a dopĺňa zákon č. 575/2001 Zb. o organizácii činnosti vlády a organizácii ústrednej štátnej správy, tlač 918. Pán poslanec Abrhan, nech sa páči, máte slovo.
P. Hrušovský, predseda NR SR: (2005-03-16):
(Hlasovanie.) 134 prítomných, 122 za, 1 proti, 10 sa zdržalo, 1 nehlasoval. Návrh sme schválili. Ľ. Navrátilová, poslankyňa: To boli všetky pozmeňujúce návrhy zo spoločnej správy. Budeme hlasovať o pozmeňujúcom návrhu pána Vojtecha Tkáča.
Hrušovský, Pavol, podpredseda NR SR (2011-03-31):
Hlasujeme o bode 4 zo spoločnej správy, gestorský výbor odporúča schváliť. (Hlasovanie.) 140 prítomných, 139 za, 1 sa zdržal. Bod 4 zo spoločnej správy sme schválili. Tým sme, panie poslankyne, páni poslanci, odhlasovali všetky pozmeňovacie návrhy. V rozprave nebol podaný žiadny, v normatívnej podobe, iba procedurálny, ktorému sme vyhoveli. Pristúpime k tretiemu čítaniu o vládnom návrhu zákona, ktorým sa mení a dopĺňa zákon o zdravotných poisťovniach. Otváram rozpravu. Pýtam sa, či sa niekto do rozpravy hlási. Nie. Vyhlasujem rozpravu za skončenú. Pristúpime k hlasovaniu o vládnom návrhu zákona, ktorým sa mení a dopĺňa zákon o zdravotných poisťovniach a dohľade nad zdravotnou starostlivosťou a dopĺňajú zákony o zdravotných poisťovniach, ktorý prerokovávame ako tlač 307, ako celku so schválenými pozmeňovacími návrhmi s odporúčaním gestorského výboru schváliť. Hlasujeme, páni poslanci. (Hlasovanie.) 140 prítomných, 105 za návrh, 35 sa zdržalo. Národná rada Slovenskej republiky návrh zákona schválila. Panie poslankyne, páni poslanci, dovoľte, aby som vás informoval o ďalšom priebehu rokovania a postupe 16. schôdze Národnej rady Slovenskej republiky tak, ako rozhodol pán predseda. Už pred prerušením dopoludňajšieho rokovania vzhľadom na protokolárne povinnosti viacerých poslancov by sme dnes po odhlasovaní prerokovaných bodov prerušili rokovanie, zajtra pokračovali v rozprave o zákone o používaní jazyka národnostných menšín. Zajtra budeme rokovať do 16.00 hodiny. Toľko, panie poslankyne, páni poslanci. Panie poslankyne, páni poslanci, hlasovanie, ja viem, že je to pre nás všetkých dôležité, ale predpoklad toho, že rozprava k tomuto bodu programu bude rovnako dlhá ako tá, ktorá už prebehla, podľa výsledku dĺžky času písomne prihlásených poslancov do rozpravy, tak je malý predpoklad, že zajtra o pol dvanástej, kedy sme si stanovili čas na hlasovanie, budeme mať o čom hlasovať. Takže odporúčam, aby sme sa dohodli vzhľadom na to, že sme dnes a teraz odhlasovali všetky prerokované body, že hlasovať o zajtra prerokovaných bodoch budeme v utorok v dohodnutý termín o pol dvanástej, ako býva zvykom aj pri ostatných rokovacích dňoch, ak je s takýmto názorom a pán predseda súhlasí, všeobecný súhlas poslancov. (Súhlasné výkriky z pléna.) Ďakujem pekne, prerušujem rokovanie, zajtra o 9.00 hod. budeme pokračovať. Prepáčte, páni poslanci, ešte prosím o pozornosť. Pán poslanec Glváč.
Baláž, Vladimír, poslanec NR SR (2023-11-22):
Pán predseda, prosím, dajte hlasovať o návrhu zákona ako o celku s prijatými pozmeňujúcimi návrhmi. Gestorský výbor odporúča zákon schváliť.
Fronc, Martin, poslanec NR SR (2014-01-29):
Ďakujem pekne, pani podpredsedníčka. Pán kolega, už viackrát som počul citovať knihu „Profily odvahy“ od Johna Fitzgeralda Kennedyho, je to síce trošku bokom od témy, ale „Profily odvahy“, dobrá kniha, ktorá získala Pulitzerovu cenu, čo je asi pre novinárov obdoba Nobelovej ceny, bola napísaná niekým iným. V skutočnosti ju napísal Sorensen a je to snáď jedna z prvých ukážok toho, ako sa vyrába PR a imidž politika. Ďakujem.
Ďuriš Nicholsonová, Lucia, podpredsedníčka NR SR (2018-10-18):
Vážené panie poslankyne, vážení páni poslanci, budeme pokračovať v rokovaní tretieho dňa 35. schôdze Národnej rady Slovenskej republiky, a to v prerušenej rozprave o Správe o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2017 (tlač 1118). Vidím, že pán predseda Rady pre rozpočtovú zodpovednosť pán Šramko už zaujal miesto určené pre navrhovateľov a na mieste máme aj pána spravodajcu, pána poslanca Baláža. Pokračovať teda budeme vystúpeniami rečníkov, ktorí sa do rozpravy prihlásili ústne. Dávam slovo pani poslankyni Zemanovej a ďalej sa pripraví pán poslanec Budaj, lebo bol ďalším prihláseným do rozpravy, a ďalším prihláseným do rozpravy bol aj pán poslanec Dostál. Takže, nech sa páči, pani poslankyňa Zemanová. Čo nie? Pani poslankyňa, aha, pani poslankyňa Zemanová tu nie je. Ja pozerám na pani poslankyňu Zimanovú. Ospravedlňte ma. Tak dobre. Ako to urobíme? Pani poslankyňa Zemanová tu nie je, pán poslanec Budaj tu nie je, jediný, kto tu je, je pán poslanec Dostál. Takže, pán poslanec Dostál, nech sa páči, pokiaľ by sa stihli vrátiť, tak dostanú slovo. Vy ste jediný, komu som neskomolila slovo, pán poslanec, či meno, tak smelo do toho.
Grendel, Gábor, podpredseda NR SR (2020-07-23):
Päť faktických poznámok na vystúpenie pani poslankyne. Posledný bude pán poslanec Petrák. A prvý, pán poslanec Mazurek.
Kuriak, Milan, poslanec NR SR (2023-06-27):
Ďakujem. Oznamujem termín hlasovania na zajtra na jedenástu hodinu.
Lipšic, Daniel, minister vnútra SR (2011-02-08):
Ďakujem. Vážený pán predseda, vážené pani poslankyne, páni poslanci, účelom návrhu zákona je predovšetkým dosiahnuť zvýšenie transparentnosti pri poskytovaní finančných prostriedkov zo štátneho rozpočtu na vojnové hroby. Doteraz strohá úprava predmetnej problematiky v platnom zákone sa rozširuje v nadväznosti na zákon o rozpočtových pravidlách verejnej správy o podrobnejšie vymedzenie podmienok poskytovania finančného príspevku zo štátneho rozpočtu na vojnové hroby, ako aj o spôsobe preukázania týchto podmienok žiadateľom. Ďalej sa navrhuje, aby finančné prostriedky zo štátneho rozpočtu na vojnové hroby bolo možné poskytnúť nielen obciam a mestám, ale aj občianskym združeniam, ktoré vyvíjajú činnosť na úseku vojnových hrobov, ak splnia podmienky ustanovené zákonom. Navrhovaná zákonná úprava tiež vytvára predpoklady na urýchlené odstránenie škodlivých následkov na vojnovom hrobe, ktoré boli spôsobené živelnou pohromou, inou mimoriadnou udalosťou alebo protiprávnym konaním. Návrh zákona obsahuje niektoré ďalšie právne inštitúty na jej zdokonalenie. Dovolím si vysloviť súhlas s legislatívnotechnickou pripomienkou uvedenou v spoločnej správe výborov a dovolím si vás požiadať o podporu navrhovanej právnej úpravy. Ďakujem.
Záborská, Anna, poslankyňa NR SR (2022-09-20):
Ďakujem pekne, pán predseda. Dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kollár, Boris, predseda NR SR (2022-04-27):
Prosím, prezentujme sa a hlasujeme. (Hlasovanie.) Prítomných 143 poslancov, za 90, proti 14, zdržalo sa 38, nehlasoval 1. Uvedený návrh sme schválili.
Hlina, Alojz, poslanec NR SR (2015-02-06):
Áno, v zásade ja tiež zvyknem niečo stiahnuť, niečo dám do hlasovania, postupujem relatívne korektne, ale ja deklaroval som už dávno a deklarujem znova, v prípade, že sa niekto z poslaneckého klubu SMER vyjadrí k môjmu predkladanému návrhu akýmkoľvek spôsobom, tak za seba prehlasujem, že ho nestiahnem. Čestné slovo.
Jurinová, Erika, podpredsedníčka NR SR (2012-10-24):
Ďakujem pekne, pán spravodajca. Zaujmite svoje miesto. Otváram rozpravu. Do rozpravy som dostala písomné prihlášky za kluby: Obyčajní ľudia a nezávislé osobnosti Igor Matovič, za klub SDKÚ – DS Ľudovít Kaník, za stranu Sloboda a Solidarita Jozef Mihál, za stranu Kresťanskodemokratické hnutie Július Brocka, za stranu MOST – HÍD pán László Solymos, za stranu SMER – SD pán Podmanický. Ďalej boli do rozpravy prihlásení písomne: Erika Jurinová, Obyčajní ľudia, Richard Sulík, SaS, Ivan Štefanec, SDKÚ – DS, pani poslankyňa Tomanová, SMER – SD, pán poslanec Vašečka, Obyčajní ľudia, pán poslanec Madej, SMER – SD, pán poslanec Hlina, Obyčajní ľudia, pán Gábor Gál, MOST – HÍD. Týmto prosím prvého prihláseného písomne za klub Obyčajní ľudia, aby otvoril rozpravu. Nech sa páči.
Pellegrini, Peter, predseda NR SR (2015-06-24):
Ďakujem pekne. Dávam teraz možnosť prihlásiť sa do rozpravy ústne. Končím možnosť, jeden pán poslanec, končím možnosť prihlásiť sa do rozpravy ústne. Nech sa páči, vystúpi pán poslanec Mihál.
Bugár, Béla, podpredseda NR SR (2016-10-12):
Prezentujme sa a hlasujme o návrhu pána poslanca Kondróta. (Hlasovanie.) Prítomných 139 poslancov, za 78, proti 10 poslancov, zdržalo sa 48 a 3 nehlasovali. Návrh pána poslanca Kondróta sme schválili. Ďalej.
Paška, Pavol, predseda NR SR (2013-11-28):
Pán predseda Fedor.
Ďuriš Nicholsonová, Lucia, podpredsedníčka NR SR (2017-06-15):
Ďakujeme pekne, pán poslanec, za záverečné slovo a prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov. Návrh zákona je uverejnený ako tlač 601. Návrh na jeho pridelenie na prerokovanie výborom je v rozhodnutí pod číslom 619. Dávam teraz slovo pánovi poslancovi Martinovi Feckovi, aby za skupinu poslancov návrh zákona uviedol, nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 601.)
Jurinová, Erika, podpredsedníčka NR SR (2014-12-11):
Pani poslankyňa Nicholsonová.
Počiatek, Ján, minister dopravy, výstavby a regionálneho rozvoja SR (2014-09-10):
Ďakujem za slovo. Vážené dámy, vážení páni, vážená pani predsedajúca, zámerom návrhu zákona je najmä zapojenie verejnosti a sociálno-ekonomických partnerov do prípravy, realizácie a hodnotenia strategických dokumentov v oblasti regionálneho rozvoja, posilnenie postavenia ostatných účastníkov regionálneho a miestneho rozvoja, úprava okruhu žiadateľov o dotáciu na projekt z rozpočtovej kapitoly ministerstva a možnosť spracovania strategických dokumentov na základe novej obsahovej štruktúry. Ďalej klásť zvýšený dôraz na realizáciu národnej stratégie regionálneho rozvoja v súvislosti s prepojením na existujúce strategické programové a rozvojové dokumenty na všetkých úrovniach, ktoré budú podkladom na efektívnejšie čerpanie fondov Európskej únie. Predkladaný návrh zákona je výsledkom spolupráce a konsenzu zástupcov viacerých ministerstiev, štátnych orgánov, samospráv, vedeckej a akademickej obce a ďalších dotknutých subjektov, ktorí boli členmi pracovnej skupiny pre prípravu novelizáciu tohto zákona. Ďakujem za slovo, skončil som.
Sulík, Richard, predseda NR SR (2011-07-01):
Ďakujem. Otváram rozpravu. Do rozpravy som dostal jednu písomnú prihlášku, pána poslanca Beblavého. Nech sa páči, máte slovo.
Hort, Milan, podpredseda NR SR (2011-03-30):
S faktickými poznámkami sa prihlásili pani poslankyňa Edita Pfundtner, Ondrej Dostál, Szilárd Somogyi, Ján Senko, Pavol Goga, Dušan Jarjabek, uzatváram možnosť prihlásiť sa faktickou poznámkou, čiže celkom šesť poslancov a poslankýň. Slovo má pani poslankyňa Edita Pfundtner. Nech sa páči.
Kočiš, Eduard, poslanec NR SR (2021-06-17):
Ďakujem pekne za slovo, pán predseda. Miňo, tento zákon, ktorý si tuná tak vehementne skritizoval, je naozaj iba takým výplodom fantázie určitej skupiny obyvateľstva, ktorá buď nevie, o čom rozpráva, buď nechce rozumieť tomu, o čom tento zákon o zbraniach a strelive je, ako je nastavený, alebo už úplne sa chceme správať ako totálni sluhovia, ktorí budeme len prijímať hlúposti, ktoré nám tu niekto podsúva, a zdravý sedliacky rozum pôjde bokom. Zákon o zbraniach a strelive, ktorý platí na území Slovenskej republiky, je v jeho znení úplne v poriadku, je dostatočne prísny, pretože sa tam zohľadňuje vek žiadateľa, jeho psychický stav, jednoducho jeho nejaké finančné zabezpečenie, okolie ako ho vníma. A dostatočne legislatívne správny, takže žiadna obava z nejakého teroristického trestného činu je úplne scestná a nie je na mieste. Občania majú povinnosť brániť seba, ale zároveň majú právo brániť svoju rodinu a svojich blízkych a takto ozbrojený občan je častokrát na nejakom mieste, kde sa nejaká, nejaká nie veľmi dobrá udalosť môže udiať a takto ozbrojený občan legálne držanou zbraňou je veľmi niekedy na prospech veci. Takže ja nepovažujem naozaj, pán minister, odzbrojiť legálnych strelcov, športových strelcov alebo strelcov, ktorí sú v nejakých kluboch histórie, kde len preukazujú na nejaké historické udalosti; aj títo majú s týmto zákonom obrovský problém. A tak ako tuná bolo spomenuté už, považovať za, ja neviem, teroristický čin streľbu na vrabce zo vzduchovky alebo pri zakáľačke na svine, tak to už naozaj je viac ako, viac ako nejaký úlet, ale... (Prerušenie vystúpenia časomerom.)
Danko, Andrej, predseda NR SR (2017-05-11):
Pán poslanec Blaha.
Glváč, Martin, podpredseda NR SR (2019-09-25):
S reakciou, pán poslanec Baránik.
Hrušovský, Pavol, predseda NR SR (2011-10-21):
Pán poslanec Jarjabek, nemohli by ste zaspievať? (Smiech v sále.) Panie poslankyne, páni poslanci, chcem vás, tak ako som sľúbil, informovať o vývoji politických rokovaní, informovať o tom, že v tejto chvíli vláda Slovenskej republiky rokuje o návrhu ústavnoprávneho výboru na zmenu Ústavy Slovenskej republiky. Je veľká pravdepodobnosť, že vláda požiada Národnú radu, aby sme tento návrh zmeny ústavy prerokovali v skrátenom legislatívnom konaní. Predpokladám, že rokovanie vlády môže skončiť v priebehu najneskôr pol hodiny, ale. A by sme potom pokračovali v rokovaní o návrhu vlády na skrátené legislatívne konanie. Ja osobne vyjadrujem želanie, aby rokovanie Národnej rady skončilo najneskôr o 18.00 hodine. Najneskôr. Preto by som poprosil, aby sme do tejto hodiny zotrvali v ústavnej pohotovosti. (Smiech v sále.) A prispôsobili tomu všetky svoje osobné, ale aj stranícke aj politické potreby a nemám čo k tomu viacej kolegyne, kolegovia, čo dodať. Takže, poprosím vás, medzi 16.45 hod. a 17.00 hod., keby ste boli k dispozícii preto, lebo ústavnoprávny výbor, pani kolegyňa, no, nebudem vysvetľovať tie ďalšie detaily tohto diania, ale vec považujem za politicky naliehavú, a preto aj sa vám chcem poďakovať. Takže poprosím medzi 16.45 hod. a 17.00 hod. budeme určite hlasovať. Ďakujem pekne. (Prerušenie rokovania do 16.45 hod.)
P. Hrušovský, predseda NR SR: (2002-11-14):
Pán poslanec Hopta. I. Hopta, poslanec: Ja len chcem vyjadriť ľútosť, že sa nenašla v tejto snemovni vôľa, aby sme podporili aspoň  jeden opozičný návrh. Myslím si, že predkladané návrhy, či už zo strany pána Vetešku alebo Ševca, boli aktuálne. A vyjadrujem poľutovanie, že o našom návrhu sme vôbec ani nehlasovali, jednoducho tam bola Európska sociálna charta. Myslím si, že, pán Farkas, stačilo, ak by sa hlasovalo o prvej časti, o tom Európskom zákonníku sociálneho zabezpečenia. Ja som si toho veľmi vedomý, že máte obavy, aby parlament prijal tento zákonník, pretože by ste museli dodržiavať určité sociálne záležitosti, ktoré zrejme našich občanov čakajú, a v budúcnosti nemienite ich dodržiavať. Toľko. A dúfam, že tá čaša vína nebude zo štátneho rozpočtu. Ďakujem.
Hrnčiar, Andrej, podpredseda NR SR (2020-02-20):
Pán poslanec Kollár je ďalším vystupujúcim v rozprave.
Viskupič, Marián, poslanec NR SR (2020-09-22):
Pán predsedajúci, ďakujem za slovo. Zápisnica o výsledku tajného hlasovania o návrhu na voľbu predsedu Výboru Národnej rady Slovenskej republiky pre nezlučiteľnosť funkcií, ktoré sa konalo dňa 22. septembra 2020. Na tajné hlasovanie o návrhu na voľbu predsedu Výboru Národnej rady Slovenskej republiky pre nezlučiteľnosť funkcií bolo vydaných a poslanci si osobne prevzali 130 hlasovacích lístkov, teda na voľbe bolo prítomných poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Výboru Národnej rady Slovenskej republiky pre nezlučiteľnosť funkcií všetci poslanci odovzdali hlasovacie lístky. Zo 130 odovzdaných hlasovacích lístkov boli 2 neplatné a 128 platných. Podľa platných hlasovacích lístkov overovatelia zistili, že za pána poslanca Borisa Suska hlasovalo za 121 poslancov, proti 1 poslanec, zdržalo sa 6. Na voľbu predsedu výboru pre nezlučiteľnosť funkcií je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za predsedu Výboru Národnej rady Slovenskej republiky pre nezlučiteľnosť funkcií zvolený pán poslanec Boris Susko. Zároveň ma overovatelia poverili oznámiť výsledok hlasovania Národnej rade. Ďakujem pekne, pán predsedajúci, skončil som.
Škripek, Branislav, poslanec NR SR (2013-05-28):
Ďakujem pekne. Ja sa tiež chcem poďakovať kolegovi Kvasničkovi za návrh na zmenu názvu, a to vyslovene pre tú, ten pohľad, že je treba sa pozerať inak. Tá rodová rovnosť, nie je to správny termín. Mne sa tak zdá, že my tu, neviem, snáď to vidíte inak, ale preberáme z Bruselu, z Európskej únie všetky veci, ktoré tam proste povedia, tak my tu hneď sa s nimi začneme zaoberať, lebo to treba. Ale toto si zasluhuje širokú diskusiu preto, aby sme nedošli do slepých uličiek, do takých, do ktorých v zahraničí už prišli. Ak by sme chceli tvrdiť, a táto ideológia rodovej rovnosti vedie k tomu, že tá naša identita, ktorá je v skutočnosti daná pohlavím, že sa v skutočnosti, je fakultatívna, že si ju môžeme vyberať, tak potom dôjde k tomu, že naozaj potom je všetko také rovnaké. A nevyhnutne to vedie k tomu, že osoby rovnakého pohlavia majú uzavrieť manželstvo presne v tom slova zmysle, ako to manželstvo existuje medzi mužom a ženou. Takže taký príklad máme momentálne z Francúzska, kde všetci vieme, že to vyvolalo obrovský spoločenský pohyb, demonštrácie, výtržnosti a jednoducho škaredé prejavy, ktoré v usporiadanej a zdravej spoločnosti nie sú potrebné. Viete, že v britskom parlamente sa vyjadril pán premiér Cameron voči africkým krajinám, že ak budú, že im odmietnu ekonomickú pomoc, keď nezabezpečia homosexuálnym osobám rovnaké práva ako ostatným? V Nórsku ukončilo svoju činnosť Centrum rodovej ideológie, pretože nórska vláda zastavila financovanie tejto inštitúcie z dôvodu nedostatočných vedeckých poznatkov. A takýchto príkladov je viacej. Mne sa zdá, že táto téma si zasluhuje širšiu diskusiu a lepšie sa na to pozrieť. Ďakujem pekne.
Kollár, Jozef, poslanec NR SR (2010-12-16):
V mene poslaneckého klubu Slobody a solidarity takisto sa pripájam k prianiu pokojných Vianoc, hodne zdravia, šťastia, lásky, pohody a v novom roku 2011 veľa trpezlivosti a pokory pri tvorivej diskusii v parlamente. Ďakujem. (Potlesk.)
Marček, Peter, poslanec NR SR (2018-05-29):
Ďakujem pekne za slovo, pán predsedajúci. Pán kolega Kotleba, samozrejme, že som nemyslel vás, veľmi dobre viete, že takíto ľudia aj sedia medzi nami, teda s týmito názormi, aj v tejto Národnej rade, a preto by som bol rád, aby to tam bolo vyslovene podčiarknuté, že sa to nerobí pre nich, myslím pre tie LBGT páry. A ďalšia vec, chcem všetkým ostatným kolegom poďakovať veľmi pekne za faktické pripomienky a verím, že sa dopracujeme k nejakému záveru v druhom čítaní. Ďakujem.
P. Hrušovský, predseda NR SR: (2005-05-10):
K. Džupa, poslanec: ... na zákony bolo dosť času, čo sa týka prípravy. Je to relatívny pojem, čo je dosť času. Ale nech je ten časový úsek akokoľvek dlhý, schvaľovanie zákonu a jeho realizácia má jednoduchý vzorec. Čas potreby na schvaľovanie zákonov krát koeficient najmenej dva na aplikáciu alebo na realizáciu týchto zákonov v praxi, a to som ešte veľký optimista, ak priznám, že je potrebné dvojnásobný čas na realizáciu týchto zákonov. Takže s touto časťou vystúpenia pána poslanca doktora Novotného súhlasiť nemôžem. Ďakujem.
Jurinová, Erika, podpredsedníčka NR SR (2014-11-25):
Ďakujem, pán minister. Žiada si aj pán spravodajca zaujať stanovisko? Nežiada. Prerušujem rokovanie o tomto bode programu. Tak ako sa na grémiu dohodlo, budeme pokračovať návrhom vlády na skrátené legislatívne konanie ohľadom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov v znení neskorších predpisov. Návrh vlády má parlamentnú tlač 1318 a dávam slovo pánovi ministrovi zdravotníctva Slovenskej republiky Viliamovi Čislákovi, aby návrh zákona zdôvodnil.
Glváč, Martin, podpredseda NR SR (2017-09-11):
Ďakujem. S faktickými poznámkami traja poslanci. Ukončujem možnosť prihlásiť sa. Pán poslanec Mizík.
Maďarič, Marek, minister kultúry SR (2015-11-11):
Veľmi primitívne sa doteraz vyjadroval pán poslanec Hraško, hoci mne tu vyčítal nejaký osobný útok, dúfam, že to pán poslanec Jarjabek nepočul, takže k nemu sa vyjadrovať nebudem. Pán poslanec Mičovský, ja som porozumel vášmu vystúpeniu. Aj to beriem sčasti. Ďakujem.
Ľ. Kaník, minister práce, sociálnych vecí a rodiny SR: (2004-06-24):
Z hľadiska výšky. Výbor naozaj, môžem potvrdiť, hľadal spôsoby, ako spraviť systém adresnejší a lepší. Ale to, že napriek niekoľkonásobnej snahe a napriek niekoľkým rokovaniam ho nenašiel, potvrdzuje to, že ani vláda ho nemohla nájsť, pretože to nie je jednoduché. Ukázali sa rôzne cesty, ktoré po preskúmaní sa preukázali, že nevedú k cieľu. To nie je v tom, žeby nebol dostatok podkladov na rozhodnutie. Pretože tie podklady, ktoré neboli, sú podklady zo silových rezortov a o príjmoch sudcov, ktoré, aby to bolo jasné, za ktoré nezodpovedá môj rezort, a tým pádom ani sme nemohli zabezpečiť dodanie týchto podkladov. Ale vieme všetci, že táto čiastka, vieme v globálnej čiastke, o akú išlo, a ani keby sme globálne to riešili, tak nezabezpečila by významné zvýšenie tohto jednorazového príspevku. Takže to bol ten dôvod, prečo sa výbor rozhodol nakoniec, že, žiaľbohu, aj keby všetci chceli vrátane mňa, že nie je lepšia a ideálna cesta, ako túto situáciu riešiť a pri nesystémovom kroku, lebo je to nesystémový krok a jednorazový krok, sa to naozaj ani nedá. Preto je dobré, že je nový systém, ktorý už takéto veci prinášať nebude. Z hľadiska výšky poviem, už len musím korektne povedať a všetkých naozaj informovať a potvrdiť to, čo tu bolo povedané. Nie je to moje rozhodnutie, nie je to moja vôľa. Som viazaný uznesením vlády, ktoré musím splniť, a preto hlasovanie o vyššom príspevku, ako je navrhnutý, hlasovanie o žiadnom príspevku, pretože by som musel v prípade schválenia takéhoto pozmeňujúceho návrhu na základe uznesenia vlády tento návrh stiahnuť.
Šimečka, Michal, podpredseda NR SR (2024-01-08):
Ďakujem pekne. Pán poslanec Dostál.
Blanár, Juraj, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 131 poslancov, za hlasovalo 107, proti bol 1, zdržali sa 22, nehlasoval 1. Konštatujem, že sme schválili návrh novely zákona č. 543/2002 Z. z. o ochrane prírody a krajiny. Ďakujem, pán spravodajca. Teraz budeme hlasovať v druhom čítaní o návrhu poslanca Karahutu na vydanie zákona, ktorým sa mení a dopĺňa zákon č. 145/1995 Z. z. o správnych poplatkoch, je to parlamentná tlač 1166 a je to bod 56 schváleného programu. Poprosím teraz spoločného spravodajcu Jozefa Hlinku z výboru pre financie a rozpočet, aby uvádzal hlasovanie. Nech sa páči. Nech sa páči, pán spravodajca, môžete uvádzať hlasovanie. (Hlasovanie o návrhu poslanca Národnej rady Slovenskej republiky Jaroslava Karahutu na vydanie zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1166.)
Grendel, Gábor, podpredseda NR SR (2021-05-14):
S faktickou poznámkou pán poslanec Marek Hattas.
Mezenská, Helena, poslankyňa NR SR (2015-02-10):
Ja vám chcem, pán poslanec Blaha, poďakovať za vyvážený a objektivizujúci prehľad dejinných, ale aj súčasných zahraničnopolitických udalostí a súčasnej situácie. Z mojej strany plná podpora tomuto mierovému úsiliu, úsiliu hľadať mierové riešenie, lebo ich rovnako považujem za veľmi nevyhnutné. Až ma mrzí vlastne pri tomto hodnotení, že rovnaká zhoda a rovnaké pochopenie neprevláda i pri hľadaní riešení súvislostí a vecí týkajúcich sa vnútropolitického diania. Takže z mojej strany plná podpora všetkému, čo ste pekne zanalyzovali, aj uviedli.
Zmajkovičová, Renáta, podpredsedníčka NR SR (2012-06-19):
Ďakujem. Do rozpravy som dostala jednu písomnú prihlášku, za poslanecký klub SaS vystúpi pán poslanec Martin Chren. Nech sa páči, pán poslanec, máte slovo.
Brixi, Otto, poslanec NR SR (2014-09-11):
Ďakujem, pán predsedajúci. Pán minister, ctené kolegyne, kolegovia, dovoľte mi, aby som v zmysle rokovacieho poriadku vystúpil v prvom čítaní ako spravodajca určený ústavnoprávnym výborom k predmetnému návrhu zákona. Návrh zákona spĺňa po formálnoprávnej stránke všetky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady na svojom rozhodnutí navrhol, aby návrh zákona prerokoval ústavnoprávny výbor a výbor pre hospodárske záležitosti. Ako gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od prerokovania návrhu zákona v prvom čítaní. Z návrhu zákona je zrejmý účel navrhovanej úpravy, takže ho nebudem ďalej rozvádzať. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prijme a odporučí ho do druhého čítania. Zároveň odporúčam návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Prosím, otvorte rozpravu.
Kotleba, Marian, poslanec NR SR (2020-04-24):
Ďakujem za slovo. Pán kolega Vašečka, ja sa vás chcem spýtať ako učiteľ učiteľa. Vy ste včera svoje vystúpenie začali s tým, že ste v podstate rád a spokojný, že sa budú rušiť maturity tento rok kvôli teda tej situácii, v ktorej sa nachádzame. Chcem sa spýtať, či naozaj. Či naozaj. Ja som bol niekoľko rokov členom maturitnej komisie a veľmi veľké úsilie som vynakladal na to, aby tá úroveň tých maturít proste, keď niekedy, nemohla niekedy stúpať, tak aspoň aby neklesala. Vieme veľmi dobre, že aj to stredné školstvo je v ťažkom rozklade, čo sa týka úrovne, a že či naozaj ako dlhoročný pedagóg podporujete zrušenie maturít. Lebo nahradiť maturitu akýmsi možno váženým priemerom známok z predošlých rokov z vysvedčení, to je, to je veľmi slabé. Potom sa vás chcem spýtať, aký máte vzťah alebo postoj k tomu tvrdeniu na strane 19 PVV ohľadom toho zákazu prepadávania tých cigánskych žiakov na základných školách, že či sa vám to zdá ako dobrý nápad. Všeobecne zákaz prepadávania, teraz nejde o to, že by to bolo len tých cigánskych detí, ale všeobecne. Mne to príde ako absolútne nekoncepčné, aby sme zvrchu prikázali učiteľom, že musia nechať niekoho dokončiť školu, že musia bez ohľadu na výsledky. A jedna taká výčitka. Trošku, trošku nemiestne mi od vás, a teda od vás ako veľmi silno veriaceho človeka, aj také prekvapivé mi prišlo porovnávať dôveru v Pána Ježiša Krista s dôverou k tejto vláde a k Matovičovi. To neviem, či bolo celkom šťastné. Ďakujem pekne.
Hrnčiar, Andrej, podpredseda NR SR (2017-04-06):
Nech sa páči, pokračuješ, pardon. (Povedané so smiechom.)
Bugár, Béla, podpredseda NR SR (2019-12-05):
Prezentujme sa a hlasujme. (Hlasovanie.) Prítomných 118 poslancov, za 14, proti 66, zdržalo sa 38 poslancov. Tieto návrhy z informácie neboli prijaté. Nech sa páči.
Lengvarský, Vladimír, minister zdravotníctva SR (2021-12-09):
Áno, presne. Poviem vám k tomu presne. Pred rokom sme si nemysleli, že bude zaočkovaných 47 % ľudí, ale 67 %. A pred rokom sme si nemysleli, že tu budeme mať v tretej vlne v nemocniciach takmer 4-tisíc ľudí, ale možno o polovicu menej. Vzhľadom k takejto protištátnej činnosti, ako teda sa tu vykonáva, tak, bohužiaľ, musíme, musíme uvažovať aj nad touto možnosťou. Ďakujem.
Pamula, Peter, poslanec NR SR (2019-10-16):
Ďakujem veľmi pekne, pán predsedajúci. Vážený pán predsedajúci, vážený pán minister, vážená pani ministerka, kolegyne, kolegovia, Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona o základných požiadavkách na bezpečnosť detského ihriska a o zmene a doplnení niektorých zákonov, tlač 1599, ďalej „gestorský výbor“, podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ďalej len „rokovací poriadok“, spoločnú správu výborov Národnej rady Slovenskej republiky. Národná rada Slovenskej republiky uznesením č. 1990 z 11. septembra 2019 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona podľa § 75 ods. 2 rokovacieho poriadku. Návrh zákona odporučili Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením č. 722 z 8. októbra 2019, Výbor Národnej rady Slovenskej republiky pre hospodárske záležitosti uznesením č. 395 z 10. októbra 2019. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy, v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona o základných požiadavkách na bezpečnosť detského ihriska a o zmene a doplnení niektorých zákonov, tlač 1599, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúča schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 408 
z 15. októbra 2019. Týmto uznesením výbor ma poveril ako spoločného spravodajcu predložiť návrh podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Ďakujem, skončil som.
Kalmárová, Viera, poslankyňa NR SR (2024-01-10):
Ďakujem za slovo. Pán Kišš hovoril o ekonomických škodách na makroúrovni a ja ho doplním príbehom o ekonomickej škode na mikroúrovni, ale ktorá je zároveň aj morálnou škodou. Chcem ešte predtým povedať, že mnohých z nás, ktorí tu sedia, sa navrhované zmeny dotýkajú veľmi osobne. A preto jedni urputne bojujú za zmeny a majú svoj motív a iní bojujú proti týmto zmenám a tiež majú svoj motív. A ja patrím presne k tej druhej skupine. Viete, 31. januára mám ísť ako svedok na súd do Dunajskej Stredy. Ide ešte o prípad z čias, kedy ministerstvo školstva riadil minister za SNS a neskôr za SMER. Keďže moji nadriadení vtedy ignorovali návrhy na zrušenie školy práve z obavy, ako bude reagovať minister, tak som podala trestné oznámenie na riaditeľku a zároveň zriaďovateľku súkromnej strednej školy za trestný čin subvenčného podvodu. Táto osoba neoprávnene teda pre seba použila niekoľko desiatok miliónov vtedy ešte korún z verejných prostriedkov. A verte mi, že som mala v práci peklo. Po vyšetrení a následnej obžalobe sa prípad dostal na súd v roku 2014 a odvtedy sa obžalovaná ani raz na pojednávaní nezúčastnila. Prečo to hovorím? Pani obžalovaná patrí do kategórie našich, lepšie povedané vašich ľudí. Stačí sa pozrieť na internet a uvidíte pánov nebohého Pašku, Kaliňáka a Fica na soirée jej školy. Pre mňa otázka stojí tak, či má vôbec zmysel ešte cestovať 31. januára do Dunajskej Stredy, keď pani bude opäť obštruovať a počká si na zmenu zákona. A otázka stojí aj tak, aký význam malo čeliť toľkým nepríjemnostiam a vynaložiť toľko úsilia, keď nemám žiadny pocit zadosťučinenia z toho, že spravodlivosť raz nastúpi? (Potlesk.)
Dostál, Ondrej, poslanec NR SR (2021-10-06):
Vážený pán podpredseda Národnej rady, vážené poslankyne, vážení poslanci, dovoľte, aby som podľa § 73 ods. 1 zákona o rokovacom poriadku vystúpil v prvom čítaní ako spravodajca k uvedenému návrhu zákona. Návrh zákona spĺňa z formálnoprávnej stránky náležitosti uvedené v zákone o rokovacom poriadku a v legislatívnych pravidlách tvorby zákonov. Predseda Národnej rady Slovenskej republiky vo svojom rozhodnutí navrhol, aby návrh zákona prerokovali: ústavnoprávny výbor, výbor pre sociálne veci a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán podpredseda, otvorte, prosím, všeobecnú rozpravu, do ktorej sa hlásim ako prvý.
Blaha, Ľuboš, podpredseda NR SR (2023-11-21):
Pán Pročko, prosím vás, upokojte sa! Ďakujem pekne. Nech sa páči, pán minister.
Laššáková, Jana, podpredsedníčka NR SR (2014-03-25):
Ďakujem pekne, pán minister, zaujmite miesto určené pre navrhovateľov. A teraz poprosím spravodajcu z výboru pre kultúru a médiá, pána poslanca Petra Náhlika, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Sólymos, László, podpredseda vlády a minister životného prostredia SR (2019-05-10):
Dobrý deň prajem. Prepáčte za meškanie. Vážený pán predsedajúci, vážené pani poslankyne, vážení páni poslanci, predložený návrh zákona obsahuje úpravy a zmeny niektorých ustanovení v súčasnosti platného zákona, ktorých potreba zmeny a doplnenie vyplynula z praktickej aplikácie. Návrhom zákona sa dopĺňajú a presne vymedzujú náležitosti, ktoré musí obsahovať evidencia, ktorú vedú dovozcovia, vývozcovia a distribútori fluórovaných skleníkových plynov. Doterajšia úprava bola všeobecná a praktický výkon štátneho dozoru ukázal, že je potrebné sprehľadniť náležitosti tejto evidencie. Navrhuje sa zmena spôsobu oznamovania údajov pre prevádzkovateľov zariadení obsahujúcich fluórované skleníkové plyny, a to prostredníctvom elektronického systému, ktorý bude spravovať organizácia poverená Ministerstvom životného prostredia Slovenskej republiky. Novelizáciou zákona sa dopĺňajú aj nové paragrafy, ktoré upravia podmienky a požiadavky na získanie poverenia na činnosť hodnotiaceho a certifikačného orgánu, ktoré v zákone absentovali. V ďalších ustanoveniach sa zmeny v malom rozsahu dotknú správnych deliktov a sankcií. Návrh zákona predpokladá vplyv na podnikateľské prostredie, vplyv na rozpočet verejnej správy a na informatizáciu spoločnosti a nepredpokladá sociálne vplyvy, vplyv na služby verejnej správy pre občana a vplyv na životné prostredie. Vážený pán predsedajúci, vážené dámy, páni, verím, že predložený návrh zákona odporúčate do druhého zákona. Ďakujem pekne.
Laurenčík, Milan, podpredseda NR SR (2021-12-14):
Pán poslanec, reagujte na predrečníka, nie na mňa!
Pčolinský, Peter, podpredseda NR SR (2023-02-09):
Ďakujem pekne. Pán poslanec, máte doplňujúcu otázku? Nech sa páči.
Hrnčiar, Andrej, podpredseda NR SR (2017-11-29):
Jedna faktická poznámka, pán poslanec Štarchoň.
Maďarič, Marek, minister kultúry SR (2012-11-29):
Ďakujem pekne. No, pán poslanec, ja si rovnako myslím, že náboženské vysielanie je veľmi dôležité. A kde inde ho môžeme mať? Jedine vo verejnoprávnych médiách. Že? Komerčné médiá nikdy takýto priestor nevytvoria, česť výnimkám, lebo máme aj dnes už aj televízne a rozhlasové stanice, ktoré sú, čo sa týka programovej služby, orientované na náboženské vysielanie, ale celoštátne určite len verejnoprávne. Ale predsa len vám musím odpovedať, keďže vy ste tú otázku formulovali veľmi silno. A je tu tá posledná veta: Prečo sa náboženské vysielanie zanedbáva? Ja to musím zopakovať, ja si nepamätám, že by sa niekedy nejaký generálny riaditeľ krátko po svojom nástupe stretol s vrcholnými predstaviteľmi cirkvi, aby s nimi predebatoval ich predstavy a požiadavky. To považujem za veľmi významný signál zo strany súčasného vedenia RTVS. Takisto si nepamätám, že by tak rýchlo po nástupe nového vedenia dokázala pripraviť unikátnu sériu programov, ktoré majú aj svoju duchovnú rovinu. A ak máte o to taký záujem, naozaj formulujte túto otázku vy ako poslanec priamo manažmentu RTVS a určite vám povedia, lebo mne to povedali, že budúci rok bude ešte viac týchto programov a vysielaní náboženských, najmä čo sa týka Slovenského rozhlasu, ako je to v tohtoročnej štruktúre. A až potom možno formulujte tak silne a sugestívne otázku, v ktorej by vyznievalo priam, že práve teraz po nástupe nového vedenia prichádza k útlmu náboženského vysielania. Ďakujem, skončil som.
P. Hrušovský, podpredseda NR SR: (2001-09-07):
Teraz dávam slovo pánovi poslancovi Štefanovi Rusnákovi, ktorého poveril gestorský výbor, aby informoval Národnú radu o výsledku prerokúvania tohto návrhu zákona a aby odôvodnil stanovisko a návrh gestorského výboru.
P. Paška, predseda NR SR: (2007-07-03):
(Hlasovanie.) 139 prítomných, 56 za, 74 proti, 8 sa zdržalo, 1 nehlasoval. Ani tento bod z návrhu pána poslanca Fronca sme neodsúhlasili. Ďalej.
Pellegrini, Peter, predseda NR SR (2015-05-22):
Prezentujme sa a hlasujme. (Hlasovanie.) Prítomných 133 poslancov, za hlasovalo 52, proti boli 3, zdržalo sa 76 poslancov, nehlasovali 2. Návrh sme neschválili. Ešte vás poprosím, pán poslanec, keby ste uviedli hlasovanie o bode 59 schváleného programu, ktorým je prvé čítanie o návrhu poslancov Fronca, Gibalovej a Abrhana na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl (tlač 1514). (Hlasovanie o návrhu poslancov Národnej rady Slovenskej republiky Martina Fronca, Moniky Gibalovej a Pavla Abrhana na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov , tlač 1514.)
Sulík, Richard, predseda NR SR (2011-06-01):
Pani poslankyňa? Navrhovateľ chce opäť vystúpiť, nech sa páči.
B. Bugár, doterajší podpredseda NR SR: (2006-07-04):
Na základe uvedeného som podľa príslušných ustanovení zákona o rokovacom poriadku a zákona o voľbách do Národnej rady Slovenskej republiky vyhlásil dnešným dňom, t. j. 4. júla 2006, na neuplatňované mandáty poslancov doterajších členov vlády nastúpenie náhradníkov tak, aby mohli hlasovať na ustanovujúcej schôdzi a Národná rada bola v plnom počte. Na neuplatnený mandát za Ivetu Radičovú nastupuje Ján Golian, za Ivana Mikloša nastupuje Ján Rusnák, za Mikuláša Dzurindu nastupuje Petra Masácová, za Eduarda Kukana nastupuje Peter Košút, za Luciu Žitňanskú nastupuje František Halás, za Martina Pada nastupuje Ľubomír Karaba, za Pavla Prokopoviča nastupuje Tomáš Korček, za Martina Fedora nastupuje Rudolf Sokol, za Pála Csákyho nastupuje György Juhász, za Lászlóa Szigetiho nastupuje Erzsébet Pogány, za Zsolta Simona nastupuje Elemér Jakab, za Lászlóa Gyurovského nastupuje István Kovács, za Lászlóa Miklósa nastupuje László Pomothy. Pristúpime teda k druhému bodu programu, a to skladanie sľubu náhradníkov na neuplatňované mandáty poslancov Národnej rady Slovenskej republiky . Prosím náhradníkov, ako som ich uviedol, aby sa dostavili do rokovacej sály, postupne predstúpili pred rečnícke miesto a zložili ústavou predpísaný sľub. Žiadam všetkých prítomných, aby počas skladania sľubu stáli. Opäť prosím podpredsedu Národnej rady Slovenskej republiky pána Viliama Vetešku, aby prečítal ústavné znenie sľubu poslanca Národnej rady Slovenskej republiky a postupne uvádzal mená náhradníkov skladajúcich sľub. (Príchod náhradníkov do rokovacej sály.)